# Уведомление за стартиране на производство по издаване на общ административен акт заповед на министъра на земеделието за въвеждане на забрана за извършване на риболов в естествени и изкуствени водни обекти в периода на размножаване на рибите през 2023 г. и за определяне на водни обекти, в които се разрешава любителския риболов в периода на забраната.

С цел опазване на биологичното разнообразие и осигуряване на оптимални условия за размножаване и развитие на популациите от риба и други водни организми в естествените и изкуствени водни обекти в страната се забранява уловът на риба и други водни организми през периода на тяхното размножаване, съгласно сроковете в Приложение № 1 от Закона за рибарството и аквакултурите (ЗРА). Забраната не се отнася за любителски риболов във водни обекти, определени със заповед на министъра на земеделието, по предложение на изпълнителния директор на Изпълнителната агенция по рибарство и аквакултури (ИАРА) и съгласувана с министъра на околната среда и водите, в които се разрешава любителския риболов в периода на забраната.

На основание чл. 66 и следващите от Административнопроцесуалния кодекс Ви уведомявам за стартиране на производство по издаване на заповед на министъра на земеделието за въвеждане на забрана за извършване на риболов в рибностопанските обекти по чл. 3, ал. 1, т. 1 и т. 2 от ЗРА през 2023 г., и за определяне на водни обекти, в които любителският риболов е разрешен в периода на размножаване на пролетно-лятно размножаващите се видове риби и други водни организми, на основание чл. 32, ал. 4 от ЗРА.

Уведомявам Ви, че може да изпращате писмени предложения и възражения по проекта на заповед в едномесечен срок от датата на публикуване до ИАРА, на адрес: гр. Бургас 8000, ул. „Княз Александър Батенберг” № 1, както и на следния електронен адрес: office@iara.government.bg

******

**РЕПУБЛИКА БЪЛГАРИЯ**

Изпълнителна агенция по рибарство и аквакултури

 **ОДОБРЯВАМ:**

 **ЯВОР ГЕЧЕВ**

 **МИНИСТЪР**

**ДО**

**Г-Н ЯВОР ГЕЧЕВ**

**МИНИСТЪР НА ЗЕМЕДЕЛИЕТО**

**ЧРЕЗ:**

**Г-Н ГЕОРГИ СЪБЕВ**

**ЗАМЕСТНИК-МИНИСТЪР НА ЗЕМЕДЕЛИЕТО**

**ДОКЛАД**

oт

доц. д-р Ваня Стаматова – изпълнителен директор на Изпълнителна агенция по рибарство и аквакултури (ИАРА)

**Относно**: Проект на заповед на министъра на земеделието за въвеждане на забрана за улов на риба и други водни организми в рибностопански обекти по чл. 3, ал. 1, т. 1 и т. 2 от Закона за рибарството и аквакултурите (ЗРА) в периода на тяхното размножаване

**УВАЖАЕМИ ГОСПОДИН МИНИСТЪР,**

С цел създаване на оптимални условия за естествено възпроизводство на пролетно–лятно размножаващите се риби и в съответствие с Приложение № 1 към чл. 32, ал. 1 от ЗРА министърът на земеделието, съгласувано с министъра на околната среда и водите, със заповед определя забрана за улов на риба и други водни организми през периода на тяхното размножаване, както следва:

**-** карагьоз (*Alosa immaculata)* - от 15.04.2023 г. до 14.05.2023 г. включително;

**-** попчета (*Gobiidae*) от 15.04.2023 г. до 15.05.2023 г. включително;

 **-** калкан *(Scophthalmus maximus*) от 15.04.2023 г. до 15.06.2023 г. включително, както и всякаква риболовна дейност, включително трансбордиране, задържане на борда, разтоварване и първа продажба, съгласно Регламент (ЕС) 2023/195 на Съвета от 30 януари 2023 година за определяне за 2023 г. на възможностите за риболов на определени запаси и групи рибни запаси, приложими в Средиземно море и Черно море, и за изменение на Регламент (ЕС) 2022/110 по отношение на възможностите за риболов за 2022 г., приложими в Средиземно море и Черно море.

**-** за всички останали пролетно–лятно размножаващи се риби в зависимост от надморската височина на рибностопанските обекти:

* от 15.04.2023 г. до 31.05.2023 г. в рибностопански обекти намиращи се до 500 м надморска височина;
* от 01.05.2023 г. до 15.06.2023 г. в рибностопанските обекти намиращи се от 500 м до 1500 м надморска височина.

Уловът на есетровите видове риби - руска есетра (*Acipenser gueldenstaedtii*), чига (*Acipenser ruthenus*), пъструга (*Acipenser stellatus*) и моруна (*Huso huso*), включително и по време на размножителния им период, в българската акватория на река Дунав и Черно море е забранен, съгласно съвместна Заповед № РД 09-1029/16.12.2020 г. и Заповед № РД-1066/23.12.2020 г. на министъра на околната среда и водите и министъра на земеделието, храните и горите. Други два вида есетри с естествен ареал р. Дунав и Черно море – шип (*Acipenser nudiventris*) и немска есетра (*Acipenser sturio*) са включени в Приложение № 3 на Закона за биологичното разнообразие (ЗБР) и забраната за експлоатацията им е въведена съгласно чл. 38 от ЗБР.

В съответствие с чл. 32, ал. 4 от ЗРА със заповед се определят и водоеми, в които любителският риболов е разрешен в периода на забраната. Предложенията за свободните за риболов водоеми са направени от началниците на отдели „Рибарство и контрол“ на ИАРА и са съгласувани с директорите на съответните Регионални инспекции по околна среда и води, началниците на съответните дирекции по горите и ловно-рибарските сдружения.

**УВАЖАЕМИ ГОСПОДИН МИНИСТЪР,**

С оглед на гореизложеното, моля за Вашето разпореждане да бъде стартирана процедура по чл. 66 и следващите от Административнопроцесуалния кодекс по издаване на общ административен акт – заповед за въвеждане на забрана за улов на риба и други водни организми в рибностопански обекти по чл. 3, ал. 1, т. 1 и 2 от ЗРА в периода на тяхното размножаване. Проектът на заповедта следва да бъде публикуван на електронните страници на Министерство на земеделието и ИАРА за осигуряване на възможност на заинтересованите страни да се запознаят с проекта и да участват в административното производство по издаването му.

**Приложение:** Проект на заповед.

**С УВАЖЕНИЕ,**

**ДОЦ. Д-Р ВАНЯ СТАМАТОВА**

**ИЗПЪЛНИТЕЛЕН ДИРЕКТОР**

**ПРОЕКТ**

РЕПУБЛИКА БЪЛГАРИЯ

Министър на земеделието

**З А П О В Е Д**

**№ РД ............................**

**гр. София,................2023 г.**

На основание чл. 32, ал. 1 и ал. 4 от Закона за рибарството и аквакултурите (ЗРА), чл. 3, ал. 1 и чл. 5, ал. 2 от Устройствения правилник на Министерство на земеделието, храните и горите /Обн. ДВ. бр. 82 от 18.10.2019 г./, във връзка с одобрен доклад с рег. № …………………../………………… на изпълнителния директор на Изпълнителна агенция по рибарство и аквакултури и във връзка с установяване на сроковете на забрана за улов на риба и други водни организми през размножителния период на видовете във водите на Черно море, река Дунав и вътрешните водни обекти, с цел създаване на оптимални условия за естествено възпроизводство на пролетно-лятно размножаващите се риби и определяне на водни обекти, в които се разрешава любителския риболов в периода на забраната и след съгласуване с министъра на околната среда и водите с писмо с изх. №……………………..на Министерство на околната среда и водите,

**Н А Р Е Ж Д А М:**

**І**.Забранявам улова на риба през 2023 г. в периода на нейното размножаване в рибностопанските обекти по чл. 3, ал. 1, т. 1 и 2 от ЗРА, както следва:

**1**. Карагьоз (дунавска скумрия) (*Alosa immaculata*) в българския участък на река Дунав през периода от 15.04.2023 г. до 14.05.2023 г. включително.

**2.** Калкан (*Scophthalmus maximus)* във водите на Черно море през периода от 15.04.2023 г. до 15.06.2023 г. включително, както и всякаква риболовна дейност, включително трансбордиране, задържане на борда, разтоварване и първа продажба за периода, съгласно Регламент (ЕС) 2023/195 на Съвета от 30 януари 2023 година за определяне за 2023 г. на възможностите за риболов на определени запаси и групи рибни запаси, приложими в Средиземно море и Черно море, и за изменение на Регламент (ЕС) 2022/110 по отношение на възможностите за риболов за 2022 г., приложими в Средиземно море и Черно море.

**3.** Попчета (сем. *Gobiidae*) във водите на Черно море с мрежени риболовни уреди през периода от 15.04.2023 г. до 15.05.2023 г. включително, с изключение на даляните, разположени в акваториите на пристанищата и буните с отдалеченост 1 км от бреговата линия.

**4.** Пролетно-лятно размножаващите се риби в зависимост от надморската височина на рибностопанските обекти на страната, както следва:

**-** от 15.04.2023 г. до 31.05.2023 г. включително в рибностопанските обекти намиращи се до 500 м надморска височина;

 - от 01.05.2023 г.до 15.06.2023 г. включително в рибностопанските обекти намиращи се от 500 до 1500 м надморска височина.

**ІІ.** През периода на забраните по т. I, т. 1-3 не се допуска използването на следните риболовни уреди:

* едностенни мрежи с размер на окото по-малък от 36 мм във водите на р. Дунав;
* дънни хрилни мрежи с размер на окото по-малък от 400 мм във водите на Черно море;
* мрежени риболовни уреди с размер на окото по-малък от 22 мм във водите на Черно море.

**ІІІ.** Забраната за улов, пренасяне, съхранение, превозване и продажба на есетрови риби до 01.01.2025 г., включително и по време на размножителния период, в българската акватория на река Дунав и Черно море е съгласно съвместна Заповед № РД 09-1029/16.12.2020 г. и Заповед № РД-1066/23.12.2020 г. на министъра на земеделието, храните и горите и министъра на околната среда и водите.

**ІV.** Разрешавам любителския риболов през периода на забраната в следните водни обекти на територията на страната:

**Област Благоевград**

* баластриерен водоем Проевски – над моста за с. Покровник, от левия бряг на река Струма, цялото водно огледало;
* водоем Попарица, с. Блатска, общ. Хаджидимово;
* водоем Помпата, с. Първомай, общ. Петрич;
* първи водоем до Завода за релета, с. Баня, общ. Разлог;
* яз. Дебрене, с. Дебрене, общ. Сандански.

**Област Бургас**

* баластриера Дупките до езеро Узунгерен, с GPS координати: 42.451444° N, 27.445494° E.

**Област Варна**

* яз. Пчелник.

**Област Велико Търново**

* стари речни корита на р. Янтра в землището на:
* с. Раданово и гр. Полски Тръмбеш;
* с. Върбица, общ. Горна Оряховица;
* с. Драганово, общ. Горна Оряховица;
* отводнителния канал Запад, гр. Свищов.

**Област Видин**

* яз. Дъбравка, общ. Белоградчик;
* яз. Божурица, общ. Грамада;
* река Дунав – от брега в участъка от Колодрума при р. км. 789,200 до баба Вида при р. км. 791,500.

**Област Враца**

* яз. Мраморчица, с. Мраморен, общ. Враца;
* река Ботуня, град Криводол, от моста на изхода в посока село Ракево до землищната граница със село Ракево, общ. Криводол;
* лимана на пристанището в гр. Козлодуй.

**Област Габрово**

* р. Росица – в участъка от моста на „Кольо Фичето“ до стената на бента под РУ „Полиция“ в гр. Севлиево;
* яз. Рачевци, землището на с.Рачевци, общ. Габрово.

**Област Кюстендил**

* стар рудничен котлован, с. Николичевци, общ. Кюстендил;
* яз. Голем Върбовник, общ. Бобов дол;
* яз. Самораново, общ. Дупница;
* яз. Мали Върбовник, общ. Бобов дол.

**Област Кърджали**

* яз. Мъглене, общ. Кирково;
* яз. Невестино, общ. Кърджали;
* яз. Охлювец, общ. Кърджали;
* яз. Нановица-1, общ. Момчилград;
* яз. Соколяне, общ. Крумовград.

**Област Ловеч**

* яз. Сопот – с изключение на следните зони:
* експлоатационна зона, която се разполага на 300 м. от язовирната стена, перпендикулярно на оста ѝ навътре в акваторията;
* източната зона за естествено размножаване на рибите – намираща се западно от устието на река Топля и от дигата на рибарниците, перпендикулярно на оста ѝ, навътре в акваторията до „Райския залив – Пашов ръд“, местност „Боровете“;
* яз. Кантон 5, в землището на общ. Ловеч;
* яз. Тодоричене, землището на с. Тодоричене, общ. Луковит.

**Област Монтана**

* яз. Огоста, от брега в района на 200 м от водовземната кула до началото на полуостров „Расника”, в землището на гр. Монтана;
* яз. Долна вода, от брега в землището на с. Студено буче, общ. Монтана;
* река Дунав, от брега в района на „Дунавски парк“, гр. Лом.

**Област Пазарджик**

* баластриера при с. Лозен;
* канал „Кривата вада”, до Пречиствателна станция Пазарджик;
* Студен канал – пътя за с. Синтево.

**Област Перник**

* Руднично езеро, общ. Перник;
* Сгуроотвалите в квартал Калкас;
* Езеро „Кралев дол“, общ. Перник;
* езерото на с. Рударци, общ. Перник.

**Област Плевен**

* яз. Горни Дъбник, общ. Долни Дъбник – в участъка на южната страна на язовирна стена в продължение на 3 км до северната част на малката дига на язовира;
* яз. Телиш – от брега на язовира, общ. Червен бряг;
* р. Дунав – от брега в участъка от р. км. 574 до р. км. 579 в землището на общ. Белене;
* р. Дунав – от брега в участъка от източната част на ферибота в град Никопол при р. км. 599.5 до р. км. 594 (канарата) в землището на общ. Никопол;
* р. Дунав – от брега в участъка от р. км. 621 западно срещу течението на реката до р. км. 625 при пристанище Загражден, общ. Гулянци;
* р. Дунав – от брега в участъка от р. км. 642 до р. км. 643.5 в землището на село Байкал, общ. Долна Митрополия;
* р. Дунав – от брега в участъка от р. км. 606.200 до р. км. 607.800 от двете страни на пристанище Сомовит, с изключение на бреговата ивица под пристанището от р.км. 607.280 до р. км. 607.580 в землището на общ. Гулянци;
* яз. Тотлебенов вал, общ. Плевен.

**Област Пловдив**

* топлия канал на Цариградско шосе;
* р. Пясъчник, от моста на с. Войводиново до устието ѝ в р. Марица;
* яз. Домлян.

**Област Разград**

* яз. Бялата пръст (Папаза).

**Област Русе**

* стари речни корита на р. Янтра между землището на гр. Бяла, с. Полско Косово и с. Ценово;
* общински язовир в землището на с. Тетово;
	+ - * река Дунав - от брега в землището на гр. Русе от бетонна площадка при входа на лиман РККЗ с GPS координати: 43.845755° N, 25.943399° E до края на ул. Мостова с GPS координати: 43.857126° N, 25.955472° E.

**Област Силистра**

* р. Дунав – от брега в участъка на река Дунав от р. км. 376 до р. км. 377 – Кейовата стена в Дунавската градина в гр. Силистра;

- р. Дунав – от брега в участъка от р. км. 432 до р. км. 433 – Кейовата стена на пристанище Тутракан.

**Област Сливен**

* баластриери „Сливенска дупка” и „Мечкаревска дупка”, общ. Сливен;
* яз. Чилията, с. Загорци, общ. Нова Загора;
* напоителен канал от с. Бинкос до с. Горно Александрово, общ. Сливен.

**Област Смолян**

* яз. Тешел;
* Смолянски езера: Керяновия гьол (Рибката), Салажа.

**Област София**

* баластриери в землището на с. Долни Богров;
* баластриери в землището на с. Чепинци;
* баластриери в землището на с. Световрачане;
* баластриери в землището на с. Челопечене;
* яз. Мърчаево;
* яз. Мрамор;
* яз. Жеков вир;
* яз. Алино, общ. Самоков;
* яз. Бакър дере;
* баластриера „Мечката”, гр. Самоков.

**Област Стара Загора**

* баластриера (отворена) в землището на с. Ягода – североизточно от с. Ягода, общ. Мъглиж;
* баластриери 1 и 2 (затворени „Аксаков гьол“) на границата на землището на с. Тулово със землището на с. Ръжена, общ. Мъглиж;
* яз. Копринка – в долуизброените участъци:
* участъка разположен от точка с координати 42.632617° E, 25.318333° N до точка с координати 42.592900° E, 25.292267° N;
* участъка разположен от точка с координати 42.590167° E, 25. 287483° N до точка с координати 42.604933° E, 25.291417° N;
* участъка разположен от точка с координати 42.618317° E, 25. 245667° N до точка с координати 42.625300° E, 25.255900° N;
* участъка разположен от точка с координати 42.629967° E, 25. 278433° N до точка с координати 42.631067° E, 25.293483° N;
* участъка разположен от точка с координати 42.633283° E, 25. 299883° N до точка с координати 42.631200° E, 25.315000° N;
* яз. Чаталка в землището на с. Елхово, общ. Стара Загора.

**Област Търговище**

* яз. Красноселци, в землището на гр. Омуртаг.

**Област Хасково**

* яз. Корен, с. Корен, общ. Хасково;
* яз. Доситеево, с. Доситеево, общ. Харманли;
* яз. Орешец, с. Орешец, общ. Харманли.

**Област Шумен**

* яз. Царевброд – 2, с. Царев брод;
* яз. Овчарово, в землището на с. Овчарово;
* баластриера с. Радко Димитрово, общ. Шумен.

**Област Ямбол**

* старо речно корито на р. Тунджа при с. Ханово;
* баластриерен водоем „Долен Герен“, град Елхово;
* старо речно корито на р. Тунджа при с. Теново, обл. Ямбол;
* баластриерни дупки при с. Окоп, обл. Ямбол.

**V.** Географските координати са изписани в градуси и десетични части от градуса.

Настоящата заповед не отменя забраните и ограниченията на дейности, наложени по силата на други нормативни и административни актове.

Заповедта подлежи на обжалване по реда на Административнопроцесуалния кодекс в едномесечен срок от съобщението за издаването ѝ или в 14-дневен срок от отделните съобщения до лицата, участвали в производството пред административния орган.

Контрол по изпълнение на заповедта възлагам на изпълнителния директор на Изпълнителна агенция по рибарство и аквакултури.

Заповедта да се съобщи на съответните длъжностни лица за сведение и изпълнение.

**МИНИСТЪР НА ЗЕМЕДЕЛИЕТО:**